## A TÉLI NAPKÖZIS TÁBOR HÁZIRENDJE

1. **A táborban való részvétel feltétele a megfelelően kitöltött és aláírt jelentkezés lap beküldése a felhívásban megjelölt határidőig. Kérjük a T. Szülőket, hogy amennyiben a gyermek mégsem tud részt venni a táborban, ezt haladéktalanul jelezzék telefonon vagy e-mailben** (+36-1/690-0995; szebelledi@eotvos10.hu), hogy az étkezést le tudjuk mondani.
2. **A táborban csak egészséges gyerekek tartózkodhatnak, ezért a táborban való részvétel alapfeltétele az egészségügyi nyilatkozat leadása a táborozás első napján. Enélkül a gyermeket nem tudjuk fogadni.**
3. Alapvetően fontos, hogy a táborozó diákok szót fogadjanak a csoportvezető tanároknak, a tábor területét engedély nélkül ne hagyják el, a közlekedések során is körültekintőek legyenek.
4. Délután csak felnőtt hozzátartozó kíséretével lehet a tábor területét elhagyni. Ez alól csak a szülő írásos kérése esetén tehetünk kivételt.
5. A táborozás során – az iskolákhoz hasonlóan – tilos a dohányzás, az alkohol- és drogfogyasztás.
6. Az a diák, aki a táborban verekszik, a saját, ill. más testi épségét veszélyezteti, vagy sorozatosan káromkodik, kizárható a táborozásból.
7. A táborba szúró- és vágóeszközt hozni tilos.
8. A tábor felszerelési tárgyait, berendezéseit a rendeltetésüknek megfelelően kell használni, és ügyelni kell azok tisztaságára és épségére. Rongálás esetén a szülő/gondviselő anyagi felelősséggel tartozik az okozott kárért, és a felelős diák kizárható a táborból.
9. Mobiltelefont mindenki saját felelősségére hozhat a táborba, de használni csak a csoportvezető tanár engedélyével szabad. Más táborozóról vagy felnőttről fotót vagy videót készíteni csak az érintett engedélyével szabad. Amennyiben a diák nem tartja tiszteletben valamelyik társa vagy tanára személyiségi jogait, az a házirend megsértésének minősül, és a diák eltanácsolható a táborból.
10. Értékes tárgyakat lehetőleg senki ne hozzon a táborba, de ha ez elkerülhetetlen, felelősséget a tábor szervezői nem tudnak érte vállalni.

A táborozásban való részvétel feltétele, hogy mindenki elfogadja és betartsa ezeket a szabályokat. **Akik vétenek a házirend ellen, azok a továbbiakban nem vehetnek részt a tábor életében!** Így szeretnénk biztosítani a többiek kellemes időtöltését, pihenését.

 Gálvölgyi Dóra s.k.

 vezérigazgató

 Eötvös10 Művelődési Ház